Helsingin laajenemineen itään voidaan nyt pikku hiljaa aloittaa, kun Helsingin kaupunginvaltuusto hyväksyi eilen illalla Östersundomin yleiskaavan.

Kaava on yhteinen Sipoon ja Vantaan kanssa. Vantaa ja Sipoo ovat jo hyväksyneet kaavan omalta osaltaan aiemmin.

Yleiskaavan hyväksyminen tarkoittaa, että Helsingin kaupunki voi aloittaa suunnittelemaan Östersundomin alueen kaavaa tarkemmin.

Alueelle suunnitellaan asuntoja jopa 100 000 asukkaalle. Niin kerrostaloja kuin pientaloja. Työpaikkoja alueelle olisi tulossa jopa 40 000.

Samalla alueelle kaavoitetaan virkistysalueita ja luonnonsuojelualueita.

Päätös edellyttää metroa

Samalla valtuusto päätti, että kaavan toteuttaminen edellyttää metroyhteyden sitovaa toteuttamista Östersundomiin asti.

RKP:n Björn Månsson huomautti, että liikenneyhteydet voidaan päättää vielä myöhemmin uudelleen. Hän kertoi kannattavansa, että myöhemmin tarkastellaan muun muassa paikallisjunan mahdollisuutta.

Alue ei tule rakentumaan nopeasti.

Vihreiden Leo Stranius ihmetteli, miksi Elyn kannanottoa ei oleta huomioon. Elyn lausunnon mukaan kaava tulee heikentämään alueen luontoarvoja. Leo Stranius (vihr.) kannattikin kaavan palauttamista uudelleen valmisteluun.

Asian palauttamisesta valmisteluun äänestettiin, mutta se ei saanut kannatusta.

Östersundomin kaava on ollut Helsingin kaupungin valmistelussa jo vuodesta 2014 alkaen.

Kaava pitää vielä hyväksyä Östersundomin toimikunnassa.

Lisää aiheesta:

Östersundomista piti tulla Helsingin kukoistava 100 000 asukkaan tytärkaupunki - mutta kuinka sitten kävikään?